මහනුවර ප්‍රධාන පෙළේ පාසැල් දෙකක් අතර පැවැති මහා ක්‍රිකට් තරඟයක් අතරතුර අන්තරාකාරී ලෙස වාහන ධාවනය කරමින් මෙන්ම මහජනයා පීඩාවට ලක්වන අයුරින් එම වාහනවල ගමන් ගනිමින් සිටි අදාළ විදුහල්හි සිසුන් පණස් දෙනෙකු පමණ ඊයේ (14) මහනුවර නගරයේදී පොලිස් භාරයට ගෙන ඇත.මෙහිදී මොන්ටේරෝ, ජීප් රථ 2ක් මෝටර් රථ 03ක් ජීප් රථයක් , වෑන් රථයක් වශයෙන් සුඛෝපභෝගි වාහන 07ක්ද පොලිස් අත්අඩංගුවට ගෙන තිබේ.වාහන ධාවනය සම්බන්ධයෙන් පුද්ගලයන් හතක් මහනුවර පොලිස් රථ වාහන ඒකකය මගින් අත්අඩංගුවට ගෙන ඇති අතර ඉන් තිදෙනෙකු පාසල් ළමුන් වන රියදුරු බලපත්‍ර නොමැති අයද වේ.පොලිස් භාරයට ගැණුනු සිසුන්ට දැඩිසේ අවවාද කළ පොලීසිය ඔවුන් මුදා හැර ඇත.මේ අතර රියදුරු බලපත්‍ර නොමැතිව රිය ධාවනය කළ සිසුන්ට හා අන්තරාකාරී ලෙස රිය ධාවනය කළ අයට එරෙහිව අධිකරණමය ක්‍රියාමාර්ග ගැනීමට පොලිසිය පියවර ගෙන තිබේ.මහනුවර මූලස්ථාන ප්‍රධාන පොලිස් පරීක්ෂක යු. බී. පළිහවඩන මහතාගේ උපදෙස් මත රථවාහන අංශයේ ස්ථානාධිපති පොලිස් පරීක්ෂක සුජීව ගුණතිලක මහතා ඇතුළු නිලධාරිහු පිරිසක් මෙහි වැඩිදුර පරීක්ෂණ පවත්වති..